Middelsstore, slanke, brunlige skyggebiller. Hodet er nokså stort, rundet, med ganske små fasettøyne. Antennene er tynne, omtrent halvparten så lange som kroppen. Pronotum er ovalt, omtrent så langt som bredt. Dekkvingene er rundede, ovale til litt pæreformede, fint punktert med noen opphøyde lengderibber. Beina er middels lange med sterkt kølleformede lår og tynne legger.